**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2022-09-14 Nr. TAR-91

Posėdis vyko 2022-09-08. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

6. SVARSTYTA. Sutikimas priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn.

Pranešėjas E. Simokaitis teigė, kad Tarybos sprendimo projektas parengtas gavus frakcijų nurodymą priimti Savivaldybės nuosavybėn viešosios įstaigos Neptūno krepšinio klubo (toliau – Įstaiga) dovanojamą šios įstaigos dalininkų kapitalo 1/20 dalį. Pagrindinės priežastys, kodėl nėra siūloma perimti kontrolinio Įstaigos dalininkų kapitalo paketo, yra šios: Vadovaujantis LR viešojo sektoriaus atskaitomybės įstatymo 101 ir 102 straipsniais Įstaiga taptų kontroliuojamu viešojo sektoriaus subjektu, nes Savivaldybei priklausytų daugiau kaip pusę Įstaigos dalyvių balsavimo teisių. Įstaigai tapus kontroliuojamu viešojo sektoriaus subjektu ir atsižvelgiant į pagrindinę Įstaigos vykdomą veiklą, jos veikla būtų apsunkinta. Įstaiga savo apskaitą turėtų tvarkyti pagal Viešojo sektoriaus apskaitos ir finansinės atskaitomybės standartus, konsoliduoti savo finansines ataskaitas VSAKIS sistemoje, vykdyti viešuosius pirkimus. KMSA neturi patirties valdant tokias specifinę veiklą vykdančias įstaigas. Pastebi, kad atsižvelgiant į nurodytas aplinkybes, priimti sprendimą dėl Įstaigos dalininkų kapitalo 1/20 dalies perėmimo arba 9/20 dalininkų kapitalo dalių perėmimo (pateikti du sprendimo projektai). Teigia, kad Savivaldybei tapus Įstaigos dalininke atsirastų galimybė Savivaldybei dalyvauti Įstaigos valdyme, sprendimų priėmimo procese, atsirastų galimybė tiesiogiai priimti sprendimus dėl Įstaigos veiklos tikslų ir sričių įgyvendinimo. Papildė informacija, kurios prašė Komiteto nariai praėjusio posėdžio metu.

VšĮ „Neptūnas“ direktorius Sigitas Ambrazevičius atsakė į Komiteto narių klausimus. Pažymėjo, kad nesvarbu koks bus Tarybos sprendimas, prašys miesto vadovų deleguoti atstovą, kuris dalyvautų visuose priimamuose sprendimuose, taip užtikrinant miesto leidžiamų pinigų skaidrumą.

E. Kvederis sakė, kad krepšinis yra nuostolingas sportas ir dažniausiai jį išlaiko savivalda, todėl aukščiausioje lygoje išsilaikyti yra labai sunku, o kitais atvejais neįmanoma.

J. Simonavičiūtė teigė, kad KMSA nėra pasiruošusi priimti tokią dovaną ir neturi tolimesnių vizijų. Energetiniams resursams kylant pasiimti tokią didelę dovaną būtų neracionalu. Susilaikys nuo šio sprendimo projekto.

N. Puteikienė siūlė atidėti sprendimo projekto, siūlant KMSA skelbti Klaipėdos miesto gyventojų apklausą dėl kontrolinio paketo dalies perėmimo Savivaldybės nuosavybėn ir tik tada priimti sprendimą.

L. Juknienė siūlė balsuojant apsispręsti dėl siūlymo atidėti sprendimo projektą, siūlant KMSA skelbti Klaipėdos miesto gyventojų apklausą dėl kontrolinio paketo dalies perėmimo Savivaldybės nuosavybėn ir tik tada priimti sprendimą (BALSUOTA: už – 3 (L. Juknienė, N. Puteikienė, J. Simonavičiūtė), susilaikė – 1 (R. Idzelevičius), prieš – 1 (E. Kvederis)). Siūlymui atidėti pritarė.

NUTARTA. Atidėti sprendimo projektą, siūlant KMSA skelbti Klaipėdos miesto gyventojų apklausą dėl kontrolinio paketo dalies perėmimo Savivaldybės nuosavybėn ir tik tada priimti sprendimą.

Posėdžio pirmininkė Laima Juknienė

Posėdžio sekretorė Marija Petrulienė